《道过洋县宿开明寺感怀》
清代·岳礼

太守风流不可寻，筼筜谷口碧烟沈。白云秋水山城晚，落叶残阳古寺深。

潇洒已无千亩竹，清贫犹忆昔人吟。荧荧镫火僧房榻，独对文殊此夜心。

作者简介：（1688—1771）满洲正白旗人，一作镶白旗人，那木都鲁氏，字会嘉，号蕉园。康熙五十年举人。累官陕西汉兴兵备道。与宗室晓亭等结诗社，颇著声闻。又工画，因久宦秦、蜀，故其画多似川北溪山峰峦之态，笔致雅秀，气运幽隽。有《兰雪堂集》。
晚晴簃诗汇·卷五十八